פרידה פינטו

פרידה סלינה פינטו (בהינדי: फ्रीडा पिंटो, באנגלית: Freida Selena Pinto; נולדה ב-18 באוקטובר 1984) היא שחקנית קולנוע ודוגמנית הודית, התפרסמה בעקבות הופעתה בתפקיד ראשי בסרט "נער החידות ממומביי" <small>(2008),</small> שבו גילמה את לטיקה, אהובתו של גיבור הסרט ג'מאל. ההצלחה המסחרית הגדולה ביותר שלה הגיעה עם תפקידה בסרט "כוכב הקופים: המרד" <small>(2011),</small> ובסרט הפנטזיה "בני אלמוות" <small>(2011)</small> ובשלל סרטים אחרים כמו "מוגלי: אגדת הג'ונגל" <small>(2018),</small> "אהבה, חתונה והכל מהתחלה" <small>(2019)</small> ו-"יומני האפלצ'ים" <small>(2020).</small> 

== ביוגרפיה ==
פינטו נולדה ב-18 באוקטובר 1984 במומביי, מהאראשטרה בהודו, להורים נוצרים-קתולים ממנגלור, קרנטקה, דרום הודו. אמה, סילביה פינטו, הייתה מנהלת בית ספר, ואביה, פרדריק פינטו, היה מנהל סניף בכיר של בנק בארודה בבנדרה ווסט, מערב מומבאי. אחותה הגדולה, שרון, עובדת כמפיקה בחברת המדיה NDTV <small>(אנ')</small> בניו דלהי. 

למדה בבית ספר סיינט ג'וזף, שבפרבריי מלאד. לאחר מכן למדה במכללת סנט קסבייר <small>(אנ')</small> (חלק מאוניברסיטת מומבאי <small>(אנ')</small> במחוז פורט, בדרום מומבאי; שם למדה לתואר ראשון בספרות אנגלית עם התמחות בפסיכולוגיה וכלכלה. בקולג', היא השתתפה בתיאטרון חובבים, אך נמנעה מעבודות משחק ודוגמנות עד לסיום לימודיה ב-2005.

== קריירה ==
פינטו עם [[דב פאטל בפסטיבל הסרטים הבינלאומי בטורונטו, 2008]]

ב-2005 פינטו החלה את דרכה כדוגמנית ונרשמה לסוכנות הדוגמנות עלית בהודו. בהמשך הנחתה סדרת טלוויזיה הודית מקומית. היא החלה ללמוד משחק במחוז אנדהרי ב"סטודיו למשחק על שם על שם בארי ג'ון", שם למדה אצל במאי התיאטרון הבריטי בארי ג'ון.

בשנת 2007, סוכנות הדוגמנות של פינטו בחרה בה ובשש דוגמניות נוספות להיבחן לתפקיד הראשי בסרטו של דני בויל "נער החידות ממומביי", המבוססת על הרעיון המרכזי בספר המצליח "נער החידות ממומביי" מאת ויקאס סווארופ משנת 2005. לאחר שישה חודשים של אודישנים מקיפים, פינטו זכתה בתפקיד של לאטיקה, אהובתו של הדמות הראשית ג'מאל, בגילומו של דב פאטל הנאבק בסכנות ובקשיים רבים כדי לאתר אותה לאחר שהופרדו בילדותם על ידי רשת מקומית לסחר בילדים. הסרט, שזכה לשבחים במיוחד בשל העלילה והפסקול שלו, יצא לאקרנים בבכורה בממלכה המאוחדת ב-9 בינואר 2009, הניב הכנסות של כ-377.9 מיליון דולר ברחבי העולם לעומת תקציב של 15 מיליון דולר. זה היה הסרט המצליח ביותר בטקס פרסי האוסקר ה-81: הוא היה מועמד לעשרה פרסים, מתוכם זכה בשמונה, כולל הפרס לסרט הטוב ביותר. פינטו זכתה בפרס לפריצת השנה בפסטיבל הסרטים הבינלאומי בפאלם ספרינגס, והיא הייתה מועמדת פרס באפט"א לשחקנית הטובה ביותר בתפקיד משנה לשנת 2009. 

בשנת 2010 הופיעה בסרטו של וודי אלן, "כשתפגשי זר גבוה ומסתורי". באותה שנה הופיעה בתפקיד ראשי בסרטו של ג'וליאן שנאבל "מיראל".

בשנת 2011 הופיעה בסרט "כוכב הקופים: המרד" לצידו של ג'יימס פרנקו, ושיחקה בסרט הפנטזיה "בני אלמוות" של הבמאי טרסם סינג. באותה שנה שיחקה בסרט המלחמה האפי "זהב שחור" של הבמאי הצרפתי ז'אן-ז'אק אנו. 

בשנת 2015 שיחקה בסרטו של טרנס מאליק "אביר הגביעים", דרמה בכיכובם של כריסטיאן בייל ונטלי פורטמן. באותה שנה כיכבה בתפקיד הנשי הראשי בסרט הפעולה האמריקאי-קולומביאני "תחרות נשק". 

בשנת 2018 כיכבה בסרט ההרפתקאות "מוגלי: אגדת הג'ונגל" שביים אנדי סירקיס, שגם מככב בסרט. 

בשנת 2020 החלה לדבב בסדרת האנימציה של דיסני ג'וניור "מירה, בלשית מלכותית", לצדם של קארן בראר, ג'מילה ג'מיל וקאל פן. בשנה זו גם שיחקה בסרטו של רון הווארד "יומני האפלצ'ים" לצידן של גלן קלוז ואיימי אדמס בשירות הזרמת המדיה של נטפליקס. 

בשנת 2021 שיחקה את התפקיד הראשי בסרט המתח "פריצה" בשירות הזרמת המדיה של נטפליקס, לצדו של לוגאן מרשל-גרין המגלם את בעלה.

== חיים אישיים ==
לפני שהחלה את הקריירה הקולנועית שלה, פינטו הייתה מאורסת לרוהאן אנטאו, שהיה היחצ"ן שלה בשלב מסוים. היא סיימה את מערכת היחסים בינואר 2009 וזמן קצר לאחר מכן החלה לצאת עם השחקן דב פאטל, איתו כיכבה בסרט "נער החידות ממומביי". לאחר מערכת יחסים של שש שנים, בני הזוג נפרדו בידידות בדצמבר 2014.

בנובמבר 2019, פינטו התארסה לצלם קורי טראן, לאחר זוגיות של שנתיים. הם נישאו ב-2020 בהונדה סנטר. היא ילדה את בנם הבכור בנובמבר 2021; פינטו, יחד עם בעלה ובנה מתגוררת בלוס אנג'לס. 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2008
|נער החידות ממומביי
|לאטיקה
|
|-
| rowspan="2" |2010
|כשתפגשי זר גבוה ומסתורי
|דיה
|
|-
|מיראל
|מיראל
|
|-
| rowspan="4" |2011
|כוכב הקופים: המרד
|קרולין ארהא
|
|-
|טרישנה
|טרישנה
|
|-
|זהב שחור
|הנסיכה ליילה
|
|-
|בני אלמוות
|פדרה
|
|-
|2014
|Desert Dancer
|אלאה
|
|-
| rowspan="2" |2015
|אביר הגביעים
|הלן
|
|-
|תחרות נשק <small>(אנ')</small>
|קולט
|
|-
|2017
|Yamasong: March of the Hollows
|גטה
|דיבוב 
|-
| rowspan="2" |2018
|Love Sonia
|ראשמי
|
|-
|מוגלי: אגדת הג'ונגל
|מסואה
|
|-
|2019
|Only 
|אווה
|
|-
| rowspan="2" |2020
|אהבה, חתונה והכל מהתחלה
|אמנדה 
|
|-
|יומני האפלצ'ים
|אושה ואנס 
|
|-
| rowspan="3" |2021
|פריצה
|מירה פרסונס
|
|-
|Needle in a Timestack
|אלכס לסלי
|
|-
|A Christmas Number One
|מגדה ריי
|
|-
|2022
|הרשימה של מר מלקולם
|סלינה דלטון
|
|-
|2023
|North Star
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2006
|Full Circle
|מנחה
|טוק-שואו
|-
|2017
|גרילה
|ג'אס מיטרה
|מיני-סדרה
|-
|2018
|הדרך
|ורה
|13 פרקים
|-
|2020 - הווה
|מירה, בלשית מלכותית
|המלכה שאנטי
|דיבוב; 21 פרקים
|-
|2025
|Surface
|גרייס
|
|}

==קישורים חיצוניים==

* קורין גריפית'-קול (קוסמופוליטן), [http://atmag.co.il/רכילות/נערת-החלומות-ממומביי נערת החלומות ממומביי], באתר את, 7 באפריל 2009 
* 
* 
* 

קטגוריה:שחקניות קולנוע וטלוויזיה הודיות
קטגוריה:דוגמניות הודיות
קטגוריה:מנחות טלוויזיה הודיות
קטגוריה:בוגרות אוניברסיטת מומבאי
קטגוריה:ילידות 1984